# Record

El record és l'acte de recordar, retenir o recobrar una cosa passada.

## Citacions

* El fruit de la vellesa és, com sovint he dit, el record i l'esclat dels béns prèviament adquirits.
    (en llatí) Fructus autem senectutis est, ut saepe dixi, ante partorum bonorum memoria et copia.
       Cató el Vell, de la vellesa. § 71. — Marc Tul·li Ciceró
* És viure dues vegades poder fruir dels records de la vida.
    (en llatí) Hoc est vivere bis: vita posse priore frui.
       Epigrammata. Llibre X, § 23,7. — Marc Valeri Marcial
* El perfum de l'ànima, és el record.
    (en francès) Le parfum de l'âme, c'est le souvenir.
       Lettres d'un voyageur, 1837. — George Sand
* L'amor és un tresor de records.
    (en francès) L'amour est un trésor de souvenirs.
       Albert Savarus, 1842. — Honoré de Balzac
* Els records poden ser nítids quan algú no té res més per viure.
    (en anglès) Memories should be sharp when one has nothing else to live for.
       Save Me the Waltz, 1932. — Zelda Fitzgerald
* La Ventafocs és un exemple per a la nostra vida pels valors que representa. Rep maltractaments sense dir ni piu, troba consol en el record de la seva mare.
    (en castellà) La Cenicienta es un ejemplo para nuestra vida por los valores que representa. Recibe los malos tratos sin rechistar, busca consuelo en el recuerdo de su madre.
       Presentació d'un llibre de contes infantils comentats per ella mateixa, 11 de juny de 2001. — Ana Botella
* No et faci por la vellesa: / procura estimar el record / d'un bes, contra l'escomesa / taciturna de la mort!
       Epigrames, 2002. — Carles Fages de Climent
* Els records, fins i tot els més preuats, s'esvaeixen de manera sorprenentment ràpida. Però jo no hi estic d'acord. Els records que més valoro, mai desapareixen.
    (en anglès) Memories, even your most precious ones, fade surprisingly quickly. But I don't go along with that. The memories I value most, I don't ever see them fading.
       No em deixis mai. Cap. XVII, 2005. — Kazuo Ishiguro
* Els records són l'única riquesa veritablement nostra, l'únic tresor que ningú no ens pot prendre.
       L'edat d'or, 2008. — Artur Bladé i Desumvila
* Quan ets vell trobes que la major part de la gent que estimaves ha desaparegut, però et queda el record, i el record no mor mai.
       — Moisès Broggi i Vallès
* Visc poc el present perquè estic enfeinada fabricant records pel futur.
    (en anglès) I'm not so much living for the present as I am busy making memories for the future.
       The book of eleven, 1998. — Amy Krouse Rosenthal

## Dites populars

* A morts i a anats, records passats.
* El que mai s'ho ha vist i ara s’ho mira, quan se'n recorda s'estira.
* Tots se'n recorden de santa Bàrbara quan trona.

## Frases fetes i locucions

* De mon record.
    (var.) Del meu record.
          Des de les coses més antigues que recordo.
* Estar sense record.
          Estar desmaiat, haver perdut la consciència.
* Perdre el record.
          Perdre els sentits.
* Recordar els vells temps.
          Recordar períodes temporals llunyans satisfactoris.
* Tenir en record una cosa.
    (var.) Ésser en record d'una cosa.
          Recordar-se'n
* Venir al record.
          Venir a la memòria.

## Referències

* ↑ Ciceró, 1998.
* ↑ Peris i Juan, 2001.
* ↑ Sand, George. Lettres d'un voyageur. Paris: Michel Lévi frères, 1869.
* ↑ «Honoré de Balzac a dit...». Paris: Evene, cop. 1999. Arxivat de l'original el 1380166647. [Consulta: 30 març 2013].
* ↑ Fitzgerald, 2013.
* ↑ «Las 'perlas' de Ana Botella». 20 minutos, (28-11-2013) [Consulta: 15 gener 2015].
* ↑ Fages de Climent, 2002.
* ↑ Ishiguro, 2017.
* ↑ «Citacions - Bladé i Desmuvila, Artur». Espais escrits. Arxivat de l'original el 1510494895. [Consulta: 26 setembre 2017].
* ↑ Miralles, Francesc (ed.). Les Eines del bricolatge emocional. Barcelona: Columna, 2010. ISBN 9788466413336.
* ↑ Piquer, Eva «La seva vida sense ella». Ara, (11-03-2017) [Consulta: 14 març 2017].
* ↑ Alcover, Antoni M.; Moll, Francesc de B. «mort». A: Diccionari català-valencià-balear. Barcelona: IEC, 2002.
* 1 2 «Relacions humanes». Ajuntament de Godella. [Consulta: 19 juny 2018].$^{[Enllaçnoactiu]}$
* 1 2 3 4 5 6 7 Alcover, Antoni M.; Moll, Francesc de B. «record». A: Diccionari català-valencià-balear. Barcelona: IEC, 2002.
* ↑ Espinal, 2006, p. 1175.

## Bibliografia

* Ciceró, Marc Tul·li. Cató el Vell, De la vellesa. Barcelona: Fundació Bernat Metge, 1998 (Fundació Bernat Metge (Col·lecció : text i traducció) ; 308). ISBN 8472256960.
* Espinal, M. Teresa. Diccionari de sinónims de frases fetes. Barcelona: Publicacions de l'Abadia de Montserrat, 2006. ISBN 84-490-2441-2.
* Fages de Climent, Carles; Ferrerós, Joan (ed.). Epigrames. Girona: Brau, 2002. ISBN 8495946068.
* Ishiguro, Kazuo. Never Let Me Go. Faber & Faber, 2017. ISBN 9780571335787.
* Fitzgerald, Zelda. Save Me the Waltz: A Novel. New York: Simon and Schuster, 2013. ISBN 9781476758930.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.